# О б щ и н а К а й н а р д ж а

**K A Y N A R D Z H A M U N I C I P A L I T Y**

## 🖂 Ул. „Димитър Дончев” 2 🕿 086798 / 318, факс 086798 / 461

**7550 с.Кайнарджа, обл.Силистра e-mail:kain\_s@abv.bg**

**Заповед №РД09- 248**

**С. Кайнарджа 03.05.2017г.**

**На основание чл. 5, ал. 2, т. 9 и чл. 18, ал. 1, т. 12 от ЗОП, във връзка със чл. 178 от Закона за обществените поръчки**

**Да се пристъпи към подготовка за откриване на процедура с предмет: ,,Доставка на нетна активна електрическа енергия ниско напрежение и избор на координатор на балансираща група за нуждите на община Кайнарджа за срок от 12 месеца”, при следните условия:**

1. **Предмет на доставката:**

Обектът на обществената поръчка е **,,Доставка на нетна активна електрическа енергия ниско напрежение и избор на координатор на балансираща група за нуждите на община Кайнарджа за срок от 12 месеца”** и включва:

-доставка на електрическа енергия-ниско напрежение;

-оформяне на документи и регистрация при първоначална смяна на доставчика;

- планиране и прогнозиране от името на клиента;

-изготвяне и подаване на почасови товарови графици от името на клиента, като рисковете свързани с прогнозирането и небалансите остават за сметка на изпълнителя;

- участие във фирмената балансираща група.

2. **Изисквания към доставката**

Прогнозното количество доставка на електрическа енергия е 375 000 kWh и е изготвено на база количествата изразходвани за последните 12 (дванадесет) на 92 /деветдесет и два/ общински обекта, включени в настоящата обществена поръчка.

Ориентировъчната стойност на обществената поръчка е: до 71 250 лева (седемдесет и една хиляди двеста и петдесет) без ДДС

Вид на процедурата – **публично състезание - чл.18, ал.1, т.12 от ЗОП.**

Не се допускат варианти в представяните оферти.

Срок на поръчката – Срокът за изпълнение на поръчката е 12 (дванадесет) месеца или до достигане на прогнозната стойност за обществената поръчка.

Място и начин за изпълнение на поръчката: Доставката на електрическа ще се осъществява до 88 общински обекта, подробно изброени в Приложение № 1- списък към документацията за участие.

**3.Бюджет и начин на плащане.**

- Финансирането на поръчката ще се осъществява от бюджета на Община Кайнарджа за 2017г. и 2018г.

- Срок на плащане- Плащанията ще се извършват отложено съгласно чл. 303а, ал.2 от Търговския закон- ,,Когато длъжникът е публичен възложител, страните могат да договорят срок за изпълнение на паричното задължение не повече от 30 дни. По изключение може да бъде договорен и по-дълъг срок, но не повече от 60 дни, когато това се налага от естеството на стоката или услугата или по друга важна причина, ако това не представлява явна злоупотреба с интереса на кредитора и не накърнява добрите нрави.”

- Начин на плащане – срещу издадена фактура, в български лева по банков път.

**4. Показатели за избор и методика за оценка на офертите**

Критерият за оценка на офертите ще се извършва по принципа **,,за най-ниска цена” съгласно чл. 70, ал. 2, т. 1 от ЗОП.**

**5. Срок за изпълнение на доставката**

Срока за изпълнение на доставката е 12 /дванадесет/ месеца, считано от датата на подписване на договора и реализиране на първата доставка.

**6. Документация**

Да се възложи изготвянето на документация, отговаряща на изискванията на действащата към момента нормативна уредба.

**7. Оферта**

Офертите да се изготвят на български език. Да отговарят на изискванията на ЗОП и ППЗОП.

**8. Срок на валидност на офертите**

Не по-малко от 120 (сто и двадесет дни) календарни дни, считано от крайния срок за подаване на офертите, до 30.09.2017г. **включително.**

**9. Гаранция за добро изпълнение**

Гаранцията за изпълнение на договора за доставка да е в размер на **5% (пет процента)**

от ориентировъчната стойност на договора.

**10. Място и срок за получаване на документацията**

Документацията за участие в процедурата за възлагане на поръчката да се качи на сайта на Община Кайнарджа в Профил на купувача и може да бъде свалена безплатно от следния интернет адрес: http://kaynardzha.egov.bg/KAYNARDZHA/home.nsf/pages/bg/NT00002BDE?OpenDocument

**11. Място и срок за подаване на офертите:**

Офертите се подават всеки работен ден от 08:00 - 17:00 ч. в сградата на Община Кайнарджа, ул. „Димитър Дончев” № 2 до 17:00 часа в срока до 30.05.2017г. включително.

**12. Място, дата и час на отваряне на офертите:**

 Предложенията на кандидатите ще бъдат разгледани и оценявани на 31.05.2017 г. от 10:00 часа в заседателната зала на Общинска администрация Кайнарджа, ул. ,,Димитър Дончев” 2.

КМЕТ

НА ОБЩИНА КАЙНАРДЖА

ЛЮБЕН СИВЕВ